**ЈАВНИ ПОЗИВ ЗА ПРЕДУЗЕТНИКЕ И ПРИВРЕДНА ДРУШТВА ЗА ПРИЈАВЉИВАЊЕ НА БЕСПЛАТНЕ СПЕЦИЈАЛИСТИЧКЕ ОБУКЕ**

Поштовани представници привреде и потенцијални предузетници,

У циљу повећања ваше конкурентске позиције на тржишту, позивамо вас да се пријавите на бесплатне специјалистичке **обуке које ће се током октобра 2023**. године реализовати у општини Бач и то:

* **Дигитални маркетинг** (стратегије за друштвене мреже, СЕО (оптимизација за претраживаче), плаћено оглашавање и сл.
* **Успешна продаја** (технике преговарања, управљања продајним каналима и развој продајне стратегије)
* **Лидерство и управљања тимовима** (развој тимског рада, мотивацију запослених и управљање људским ресурсима)
* **Иновације** (појам и врсте иновација, идентификација прилика за иновације, развој и тестирање идеја за иновације)

Обуке се изводе у оквиру пројект**а „Повећање конкурентске позиције предузетника у општини Бач“** који реализују Општина Бач у партнерству са Регионалном развојном агенцијом Бачка а који је финансијски подржан од стране **Кабинета Министра задуженог за координацију равномерног регионалног развоја.**

**Општи циљ поменутог пројекта** је повећање конкурентности предузетника из општине Бач како би могли да се боље позиционирају на тржишту и да остваре боље пословне резултате, док су **Специфични циљеви пројекта:** Повећање нивоа знања предузетника о иновацијама у циљу унапређења постојећих и развијању нових производа и услуга и бољег прилагођавања променама у окружењу; Подстицање предузетничког размишљања и промоција иновативних идеја код предузетника у општини Бач; Подстицање дигиталних вештина код предузетника, промоција значаја неформалног образовања и целоживотног учења.

**Поред постојећих привредних друштва и предузетника, на обуке се могу пријавити и потенцијални предузетници као и представници цивилног сектора, односно сви они којима обуке могу користити у даљем пословању.**

**Пријављивање** се врши путем e-maila: ler@bac.ls.gov.rs или лично у Канцеларији за локални економски развој у Општинској управи Бач, Трг др Зорана Ђинђића бр. 2, канцеларија 208 (Контакт: Јелена Ковачевић и Никола Бањац, тел. 021/6070-075 локал 149).

Пријављивање се врши попуњавањем пријаве коју можете преузети **ОВДЕ Word PDF**

**Рок за пријаву је 12.10.2023. године**